मेघालय के पूर्व मुख्यमंत्री डीडी लपांग पिछले 40 वर्षों से पार्टी के साथ जुड़े हुए थे| उन्होंने अपने त्यागपत्र में लिखा, “मुझे लगता है कि कांग्रेस पार्टी में वरिष्ठ नेताओं के सहयोग और सेवा की अब पार्टी को ज़रूरत नहीं है, लेकिन मेरे मन में जनता के लिए काम करने की ललक अभी भी है| पार्टी की सदस्यता मुझमें खीझ पैदा कर रही है| भले ही मेरी उम्र और स्वास्थ्य की दशा कैसी भी हो, मैंने अपने देश, प्रदेश और क्षेत्र के लोगों की सेवा करने की ठान ली है| मैं बहुत भारी हृदय से अपना इस्तीफा दे रहा हूं और मेरे इस्तीफे को तत्काल प्रभाव से स्वीकार किया जाए|”